el el el el el el el el el el el el el el el el el el el el es el el el el el el el el el el el el el el el el es el el en en el el el el el el el el el el el el el el el el el el el el en el en el en en el el el el el el el el el el el el el el
Η βαμβακάδα[2] ή ο εργάτης του πεύκου[3] ή απλά εργάτης,[4](επιστ. ονομ.: Marchalina hellenica – Μαρσαλίνα η ελληνική) είναι κοκκοειδές έντομο το οποίο ζει στην Ανατολική περιοχή της Μεσογείου, κυρίως στην Ελλάδα, Τουρκία, Νότια Ιταλία ίσως και το Ισραήλ. Η παρουσία του εντόμου στα ελληνικά πευκοδάση, χρονολογείται τουλάχιστον από τον 18ο αιώνα. Πρόκειται για το μοναδικό μέλος του γένους Μαρσαλίνα (Marchalina).
Κλάδος πεύκης με εκκρίσεις (μελιτώματος), του εντόμου Marchalina hellenica.
Μ. η ελληνική (M. hellenica)
Το έντομο Μαρσαλίνα η ελληνική, είναι κίτρινου χρώματος και ζει ρουφώντας τον χυμό των πεύκων, κυρίως από την τραχεία πεύκη (Pinus brutia) και, σε μικρότερη κλίμακα, από την χαλέπιο πεύκη (Pinus halepensis), την δασική πεύκη (Pinus sylvestris) και την κουκουναριά (Pinus pinea), παράγοντας δε τα γλυκά μελιτώματα (τις κοκκινωπές σταγόνες).
Μπορεί να βρεθεί σε ρωγμές και κάτω από το «πιτίκι» (το νεκρό φλοιό του κορμού) αυτών των δέντρων, κρυμμένη κάτω από το λευκό βαμβακόμορφο (βαμβακάδα ή βαμβακίαση) κερί που εκκρίνει. Η κυριότερη μορφή αναπαραγωγής, είναι η παρθενογένεση.
Το έντομο παράγει μια σακχαρώδη έκκριση ― μελίτωμα ― και η οποία συλλέγεται από τις μέλισσες. Οι μελιτώδεις εκκρίσεις λαμβάνουν χώρα δυο φορές το χρόνο, κατά τη διάρκεια της άνοιξης και του φθινοπώρου.[5] Στην Ελλάδα και Τουρκία, περίπου το 60% της παραγωγής μελιού είναι πευκόμελο και προέρχεται από αυτό το παράσιτο.[6]
Λόγω του ότι το έντομο απομυζά χυμούς από το πεύκο και παράγει τα γλυκά μελιτώματα, πληγώνει το δέντρο. Κατασκευάζουν κάποιο είδος κουκουλιού, τη βαμβακάδα, η οποία δημιουργεί στο πεύκο, μια αντιαισθητική εικόνα.[7]
Δημιουργήθηκαν δυο παρατάξεις, από τη μια οι μελισσοκόμοι οι οποίοι θεωρούν ότι υπάρχει οικονομικό όφελος από την ύπαρξη του εντόμου αυτού και φροντίζουν για την αναπαραγωγή του και από την άλλη οι πολίτες οι οποίοι θεωρούν ότι το έντομο, σε κάποιο βάθος χρόνου, καταστρέφει τα δέντρα και ξεραίνει τη λιγοστή χλωρίδα της Αττικής.
Παράλληλα, το 2000 το Ελληνικό Υπουργείο Γεωργίας, κυκλοφόρησε μια έκδοση, με συγγραφέα τον γεωπόνο Θανάση Μπίκο, στην οποία περιγράφονταν τρόποι μετάδοσης – εμβολιασμού των πεύκων με το έντομο, ώστε να γίνουν μελιτοφόρα. Οι πολίτες όμως, διαμαρτυρήθηκαν σε τέτοιο βαθμό, που πρότειναν τo μποϋκοτάζ του πευκόμελου.
Έτσι, συστάθηκε να αποφευχθεί αυστηρώς η περαιτέρω εξάπλωση της Μαρσαλίνας της ελληνικής, στα πευκοδάση της περιοχής της Αττικής.[8]
↑ 1,0 1,1 Species 2000 ITIS (Δεκέμβριος 2004). «Catalogue of Life: 25th March 2016 - Species details : Marchalina hellenica (Gennadius, 1883)». ScaleNet. Ανακτήθηκε στις 9 Απριλίου 2016. [νεκρός σύνδεσμος]
↑ Τράτσα, Μάχη (8 Μαΐου 2010). «Έτσι εξοντώσαμε τη βαμβακάδα των πεύκων». Το Βήμα. Ανακτήθηκε στις 6 Απριλίου 2016.
↑ Beekeeper (18 Απριλίου 2006). «Το Πεύκο ως Μελισσοκομικό Φυτό». Beekeeper. Αρχειοθετήθηκε από το πρωτότυπο στις 1 Οκτωβρίου 2020. Ανακτήθηκε στις 9 Απριλίου 2016.
↑ Γούναρη, Σοφία. «Μελιτογόνα Έντομα της Πεύκης» (PDF). Melitogona Edoma.pdf. Ανακτήθηκε στις 9 Απριλίου 2016. [νεκρός σύνδεσμος]
↑ Νικολαΐδης, Ν.Ι. (1984). Μελισσοκομία (6η έκδοση). Αθήνα. σελ. 302.
↑ Gounari, Sofia (2006). «Studies on the phenology of Marchalina hellenica (Gen.) (Hemiptera: Coccoidea, Margarodidae) in relation to honeydew flow». Journal of apicultural research (Cardiff: International Bee Research Association) 45 (1): 8–12. doi:10.3896/IBRA.1.45.1.03. ISSN 0021-8839. http://cat.inist.fr/?aModele=afficheN&cpsidt=17873761. Ανακτήθηκε στις 24 August 2009.
↑ Beekeeper (18 Απριλίου 2006). «Το Πεύκο ως Μελισσοκομικό Φυτό». Beekeeper. Αρχειοθετήθηκε από το πρωτότυπο στις 1 Οκτωβρίου 2020. Ανακτήθηκε στις 9 Απριλίου 2016.
↑ A.T. Gallis (5–7 Σεπτεμβρίου 2007). «Evaluation of the Damage by Insect Marchalina hellenica in Eastern Attica, Greece. Conclusions for sustainable Management of Forest Ecosystems. (Proceedings of the 10th. International Conference on Environmental Science and Technology. Kos island, Greece.)». Microsoft Word - 191-196_527_Gallis_POSTER.doc. Ανακτήθηκε στις 9 Απριλίου 2016. [νεκρός σύνδεσμος]
(Αγγλικά) Erlinghagen, F. (2001). Portrait of an insect: Marchalina hellenica Genn. (Sternorrhyncha: Coccina: Margarodidae), important producer of honeydew in Greece. Apiacta 36: 131–137.
(Αγγλικά) Margaritopoulos, J.T., Bacandritsos, N. & Pekas, A. N. (2003). Genetic variation of Marchalina hellenica (Hemiptera: Margarodidae) sampled from different hosts and localities in Greece. Bulletin of Entomological Research 93 (5 October): 447–453.